ନୂଆଦିଲ୍ଲୀଃ ଦୀର୍ଘ ସାତ ବର୍ଷ ପରେ ମିଳିଲା ନିର୍ଭୟାଙ୍କୁ ନ୍ୟାୟ। ଆଉ ଦେଶ ଦେଖିଲା ନୂଆ ସୂର୍ଯ୍ୟୋଦୟ। ଆଜି ଏଭଳି ଭାବେ ନିଜ ଖୁସିକୁ ବ୍ୟକ୍ତ କରିଛନ୍ତି ନିର୍ଭୟାଙ୍କ ମା' ଆଶା ଦେବୀ। ୭ ବର୍ଷର ଲମ୍ବା ସଂଘର୍ଷର ପରିଣାମ ଆଜି ତାଙ୍କୁ ମିଳିଲା। ନିର୍ଭୟା ଗଣଦୁଷ୍କର୍ମ ମାମଲାର ୪ ଦୋଷୀଙ୍କୁ ଆଜି ସକାଳେ ଫାଶି ଖୁଣ୍ଟରେ ଝୁଲା ଯାଇଛି। ସକାଳ ସାଢ଼େ ୫ଟାରେ ଏହି ଚାରି ଦୋଷୀଙ୍କୁ ଫାଶି ଦିଆଯାଇଥିଲା। ପ୍ରଥମ ଥର ପାଇଁ ଏହି ଚାରି ଜଣଙ୍କୁ ଏକ ସଙ୍ଗେ ଫାଶି ଦିଆଯାଇଛି।
ଗତକାଲି ବିଳମ୍ବିତ ରାତିରେ ସୁପ୍ରିମକୋର୍ଟରୁ ଫେରିବା ପରେ ହିଁ ସେ ଝିଅର ଫଟୋକୁ କୁଣ୍ଢେଇ ପକାଇଥିଲେ ଏବଂ ନ୍ୟାୟ ମିଳିଥିବା କହିଥିଲେ ବୋଲି କହିଥିଲେ ନିର୍ଭୟାଙ୍କ ମା' ଆଶା ଦେବୀ। ଆଜି ସକାଳେ ଦୋଷୀ ଫାଶି ପାଇବା ପରେ ରାଷ୍ଟ୍ରପତି ଓ ଗଣମାଧ୍ୟମକୁ ଧନ୍ୟବାଦ ଜଣାଇଛନ୍ତି ନିର୍ଭୟାଙ୍କ ମାଆ।
